**Աննա Գաբրիել Սաբատե** (իսպ.՝ Anna Gabriel Sabaté, սեպտեմբերի 13, 1975(1975-09-13), Սալյենտ, Bages, Բարսելոնայի պրովինցիա, Կատալոնիա, Իսպանիա), կատալոնացի ձախ քաղաքական գործիչ, սոցիալական մանկավարժ, իրավունքի ադյունկտ։ Հակակապիտալիզմի և Կատալոնիայի անկախության շարժման գաղափարախոսությունների կողմնակից է։ 2003-2011 թվականներին եղել է Սալյենտի քաղաքապետարանի խորհրդական, 2015-2017 թվականներին «Ժողովրդական միասնության թեկնածու» (որի կազմում ընդգրկվել է 2002 թվականից) կուսակցության անդամ՝ Կատալոնիայի 11-րդ գումարման խորհրդարանի պատգամավոր։

Կենսագրություն
--------------

Աննա Գաբրիելը ծնվել է 1975 թվականին Սալյենտում՝ հանքափորների ընտանիքում։ Աննայի հայրը՝ Մինաս դե Ռիոտինտոն, Ուելվա պրովինցիայի Մինաս դե Ռիոտինտոյից տեղափոխվել է Կատալոնիա, որտեղ աշխատանքի է տեղավորվել հանքում։ Աննայի մայրը ծնվել է հանքափորերի ընտանիքում, որոնք ծնունդով Մուրսիայից էին և ընդգրկված էին Կատալոնիայի Միավորված սոցիալիստական կուսակցությունում։ Աննայի պապն ու նախապապը աշխատանքի ազգային կոնֆեդերացիայի անդամ են եղել։

Աննա Գաբրիելը սոցիալական մանկավարժության ոլորտում դիպլոմավորված մասնագետ է, ստացել է նաև իրավաբանական կրթություն։ Բարսելոնայի ինքնավար համալսարանում աստացել է MBA-ն աշխատանքային իրավունքի ոլորտում, որտեղ նա նաև դասավանդել է պետության և իրավունքի պատմություն։

Գաբրիելը քաղաքական գործունեությամբ զբաղվել է 16տարեկանից, եղել է տեղի հակաֆաշիստական կազմակերպությոան կազմում։ Ուսումն ավարտելուց հետո մունիցիպալ մակարդակում տարբեր իշխանական մարմիններում աշխատել է որպես մանկավարժ և մասնակցել Կատալոներեն լեզվի ասոցիացիայի համակարգող մարմնի հաստատմանը։ 2002 թվականին միացել է «Ժողովրդական միասնության թեկնածության» աշխատանքներին և ընդգրկվել Սալյենտի կուսակցության հիմնադիր խմբում։ 2003 թվականին Աննա Գաբրիելն ընտրվել է Սալյենտի քաղաքապետարանի խորհրդական, «Ժողովրդական միասնության թեկնածու» կուսակցությունից մասնակցել է 2007 թվականի տեղական ինքնակառավարման մարմինների ընտրություններին, ինչպես նաև մինչև 2011 թվականը եղել է ընդդիմության խորհրդական։ 2012 թվականին Աննա Գաբրիելը մասնակցել Է Կատալոնիայի խորհրդարանական ընտրություններին, սակայն պարտություն է կրել։ 2013-2015 թվականներին աշխատել է «Ժողովրդական միասնության թեկնածության» խորհրդարանական խմբի շտաբում որպես համակարգող։

2016 թվականի հունվարի 10-ին Աննա Գաբրիելն իր կուսակցության անունից Կատալոնիայի խորհրդարանում ելույթ է ունեցել Կատալոնիայի Ժեներալիտետի նախագահի պաշտոնում Կառլես Պուչդեմոնի թեկնածության շուրջ և քվեարկել նրա նշանակման օգտին։ 2017 թվականի հոկտեմբերի 27-ին Աննա Գաբրիելը ներկա է գտնվել Կատալոնիայի խորհրդարանում Կատալոնիայի հանրապետության հռչակման հարցով քվեարկությանը։

2017 թվականի դեկտեմբերի 22-ին Իսպանիայի Գերագույն դատարանը գործ է հարուցել Աննա Գաբրիելի դեմ՝ խռովությանը մասնակցելու մեղադրանքով։ Դատավոր Պաբլո Լյարենան Աննա Գաբրիելին կանչել է 2018 թվականի փետրվարի 21-ին իր գործով ցուցմունք տալու օրակարգով, սակայն դրանից մի քանի օր առաջ, վախենալով Իսպանիայում դատական հետապնդումից, նա հրաժարվել է ցուցմունք տալ՝ լքելով երկիրը և հաստատվելով Ժնևում։ Իսպանիայի տարածքում հետախուզման է հայտարարվել 2018 թվականի փետրվարի 23-ին։

Ծանոթագրություններ
------------------

1. 1 2
2. 1 2
3. ↑  «Separatist from Catalonia seeks Swiss advice»։ *SWI swissinfo.ch* (անգլերեն)։ Վերցված է 2018-02-19
4. ↑  Burgen Stephen (2017-12-23)։ «Catalonia’s hopes for peace stall as further wave of arrests feared»։ *the Guardian* (անգլերեն)։ Վերցված է 2018-02-19
5. ↑  «Anna Gabriel no anirà a declarar al Suprem perquè considera que no tindria un judici just»։ *Ara.cat* (կատալաներեն)։ Վերցված է 2018-02-20
6. ↑  «La séparatiste Anna Gabriel reste en Suisse et fuit la justice espagnole»։ *rts.ch* (ֆրանսերեն)։ Վերցված է 2018-02-20
7. ↑  «Why the referendum on Catalan independence is illegal»։ *The Economist* (անգլերեն)։ սեպտեմբերի 26, 2017
8. ↑  «How to Stage an Illegal Referendum»։ *Bloomberg.com*։ սեպտեմբերի 20, 2017
9. ↑  Alandete David (հոկտեմբերի 10, 2017)։ «Independence in Catalonia – now what?»։ *El País* (անգլերեն)
10. ↑  Giles Ciaran, Parra Aritz (հոկտեմբերի 17, 2017)։ «Spain: Top court officially rules Catalan referendum illegal»։ *Chicago Tribune*։ Վերցված է հոկտեմբերի 20, 2017
11. ↑  «El gobierno de Cataluña convocó para el 1 de octubre el referéndum de autodeterminación»։ *Infobae* (es-LA)։ սեպտեմբերի 6, 2017։ Վերցված է հոկտեմբերի 20, 2017
12. ↑  Jones Sam (սեպտեմբերի 6, 2017)։ «Catalonia to hold independence vote despite anger in Madrid»։ *The Guardian* (անգլերեն)։ Վերցված է հոկտեմբերի 16, 2017
13. ↑  «El juez Pablo Llarena procesa por un delito de rebelión a 13 de los investigados en la causa por el proceso secesionista de Cataluña»։ *Poder Judicial España*։ մարտի 21, 2018
14. ↑  «Ley Orgánica 10/1995, de 23 de noviembre, del Código Penal»։ *Boletin Oficial del Estado España*։ մարտի 21, 2018

Արտաքին հղումներ
----------------

* Интервью с Анной Габриэль(իսպ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | BNE: XX4781255 · GND: 1169327397 · LCCN: no2018087887 · VIAF: 7892153126245624750004 · WorldCat VIAF: 7892153126245624750004 |

 |